Hawnhekk ġewwa il- Gran Dukat il- fervur kalcistiku ma naqasx . Huwa minnu li parti l- kbira taċ- ċelebrazzjonijiet wara l- logħob isiru mill- kommunitajiet Portugizi , Taljani jew Ingliżi illi hawn . Minkejja l- fatt li ħafna minn dawn huma issa Lussemburgizi ad hoc xorta meta jiġi għall- futbol qalbhom għadha tħabbat favur l- pajjiż oriġinali . Ma tistax tlumhom għax wara kollox l- Lussemburgu daqs tal- gżira tagħna tajbin fil- logħba tal- ballun . Dan il- fenomenu ta' appartenenza lejn art missirijiethom deher ċar per eżempju meta l- Portugall lagħab kontra Lussemburgu ġewwa l- istadkum nazzjonali f' Lussemburgu . Stadjum jgħajjat b' leħen wieħed favur Figo u Ronaldo mingħajr mistħija u mingħajr skizofrenija . Il- lokali - il- Lussemburgizi ta' Letzebeurg - m' humiex daqshekk zbukkati . Lanqas naf ngħid jekk għandhomx preferenzi lejn les bleus Franċiżi , jew lejn ix- xjaten il- ħomor Belġjani jew lejn l- Allemanni - kollha nazzjonijiet round - the - corner biex niftiehmu . Is- sensazzjoni ġenerali li jaghtuk hija ta' tolleranza - għax m' hemmx x' tagħmel bħalissa l- World Cup . Imbaghad ħalli għall- puluzija dukali tappella għal- ċelebrazzjonijiet iktar kontenuti . Tappella biex jekk jerġgħu jirbħu l- Portugall , s- supporters għandhom jiftakru li hemm min mhux eżattament ewforiku f' dawn iz- żminijiet . Speci ta' nittollerawkom tizzablu f' pajjiżna imma ftakru dejjem li hawnhekk Letzeburg u ħafna għajjat u frakass għal biċċa ballun tal- ġilda jaf jiġi ikkunsidrat bħala " breaking the public peace " u anki saħansitra " riotous assembly " . Ghalhekk meta nħares lejn iċ- celebrazzjonijet frenetici ġewwa pajjiżi - jirbħux il- Brażil , l- Italja . , l- Ingilterra jew il- Ġermanja - qatt ma kont nitkaza . Issa wisq inqas . Ghax aħjar pjaċir bil- logħba tal- ballun . Ahjar il- murtali tal- hajja u ċelebrazzjoni milli l- bard nordiku ta' pajjiż li kull ma jmur iktar jidhirli bħala l- killjoy ta' l- Ewropa . U hekk għandu jkun . Ghax hekk għandu jkun . Il- logħba s- sabiħa . Però wisq isbaħ bl- uċuh ferrieħa , bil- kant u x- xalar . . . Illum il- festa tagħna nagħmlu li rridu ! Din is- sena , aktar minn qatt qabel , it- Tazza tad- Dinja se tingħex fuq l- internet . U se tingħex ukoll fuq il- bloggosfera Maltija . Dan huwa spazju fejn inkunu nistgħu naqsmu l- fehmiet u l- impressjoniet tagħna fuq il- kampjunat . Mhux xi eżerċizzju ta' ġurnaliżmu sportiv , tista' tkun soġġettiv kemm trid . Opinjonijiet , aneddoti , analiżi ħafif . Kulħadd mistieden . Bil- Malti , bl- Ingliż , bit- Taljan , bil- Franċiż . . . l- uniku lsien uffiċjali huwa l- kordjalità , u l- imħabba lejn il- futbol internazzjonali , din il- logħba li permezz tagħha niċċelebraw il- ġmiel tad- diversità . Biex tkun kontributur , ibgħat e - mail lil : Ġermanja – Arġentina . . . . . Brażil – Franza . . . . . Portugall – Franza . . . . . Ġermanja – Portugall . . . . . 9 ta' Lulju , wara 64 logħba Arċibald Mandraġġar L- Imżebbel Ereżija Dan is- sit m' hu sponsorizzat minn ebda kumpanija . Ċaħda : Il- fehmiet espressi f' dan is- sit elettroniku huma dawk ta' l- awturi biss , u ma għandhom ikunu assoċjati ma' l- ebda għaqda jew istituzzjoni li l- awturi jagħmlu parti minnha .